smcproject/ml-wiki-sentences huggingface dataset:
ഐമാക്‌സ് ക്യാമറകളും 150,000 വാട്ട്‌സ് ലൈറ്റുകളും കൊണ്ട് സജ്ജീകരിച്ചിരിക്കുന്ന രണ്ട് മിർ സബ്‌മെർസിബിളുകൾ ഉപയോഗിച്ചാണ് പര്യവേഷണം നടത്തിയത്.
ഈ മൊഡ്യൂളുകൾ സമുദ്രത്തിന്റെ അടിത്തട്ടിനെ വ്യക്തമായി പ്രകാശിപ്പിക്കാൻ കഴിവുള്ളവയായിരുന്നു.
അവശിഷ്ടങ്ങളുടെ ദൃശ്യങ്ങൾ ചരിത്രപരമായ ഫോട്ടോകളുമായി താരതമ്യം ചെയ്യപ്പെട്ടിരുന്നു.
ഇത് ദുരന്തത്തിന്റെ മുഴുവൻ ആഘാതവും വിശദമായി കാണിക്കാൻ സഹായകരമായി.
5 അവലോകനങ്ങളെ അടിസ്ഥാനമാക്കി റോട്ടൻ ടൊമാറ്റോസിൽ 60% അംഗീകാര റേറ്റിംഗ് ഈ ചിത്രത്തിനുണ്ട്.
റോജർ എബർട്ട് ചിത്രത്തിന് 4-ൽ 3½ സ്റ്റാർ നൽകി.
ദി സിൻസിനാറ്റി എൻക്വയററിൽ നിന്നുള്ള മാർഗരറ്റ് മക്‌ഗുർക്ക് 2000-ൽ ഒരു നല്ല അവലോകനം നൽകി.
NUVO-യിൽ നിന്നുള്ള എഡ്വേർഡ് ജോൺസൺ-ഒട്ട്, അപകടത്തിന്റെ ചിത്രങ്ങളെക്കുറിച്ചും ജോലിക്കാരെക്കുറിച്ചും അനുകൂലമായി സംസാരിച്ചു.
ടൈറ്റാനിക്കിന്റെ അവശിഷ്ടങ്ങൾ കൊള്ളയടിക്കുന്നതിനെക്കുറിച്ച് ആശങ്ക പ്രകടിപ്പിച്ച ഇവാ ഹാർട്ട്, ഐമാക്സ് ചിത്രത്തെ അഭിനന്ദിച്ചു.
പുറത്തേക്കുള്ള കണ്ണികൾ ടൈറ്റാനിക്ക ഇന്റർനെറ്റ് മൂവി ഡാറ്റാബേസിൽ ടൈറ്റാനിക്ക ഓൾമുവീയിൽ റോട്ടൻ ടൊമാറ്റോസിൽ നിന്ന് Titanica
ഡിപികെജി ഇംഗ്ലീഷ് വിലാസം https://ml.wikipedia.org/wiki/Dpkg
ഡെബിയൻ പാക്കേജ് മാനേജ്മെന്റ് വ്യവസ്ഥയുടെ അടിസ്ഥാനമാണ് ഡിപികെജി (dpkg).
ഡെബിയൻ നിർമ്മാതാവായ ഇയാൻ മർഡോക്കും കൂടിയാണ് ഇത് നിർമ്മിച്ചിട്ടുള്ളത്.
ഇതൊരു സ്വതന്ത്ര സോഫ്റ്റ്‌വെയറാണ്.
സോഫ്റ്റ്‌വെയറുകൾ ഇൻസ്റ്റാൾ ചെയ്യുക, ഒഴിവാക്കുക, നിർമ്മിക്കുക എന്നിവയാണ് ഡിപികെജിയുടെ കർത്തവ്യങ്ങൾ.
സാധാരണയായി ആപ്ട് (apt)ആണ് ഡിപികെജിയുടെ അപ്ഡേറ്റിംഗ് രീതി.
മറ്റൊരു പാക്കേജ് മാനേജറായ ആർപിഎം , യം , യുആർപിഎംഐ പോലെ ഒന്നിലധികം അപ്ഡേറ്റിംഗ് രീതി ഉപയോഗിക്കാറുള്ളപ്പോൾ ഡിപികെജി ആപ്ട് മാത്രമേ ഉപയോഗിക്കാറുള്ളൂ.
ഇയാൻ മർഡോക്ക്, മാറ്റ് വെൽഷ്, കാൾ സ്ട്രീറ്റർ എന്നിവർ ചേർന്ന് പേൾ ഭാഷയിലാണ് ഡിപികെജി ആദ്യമായി നിർമ്മിച്ചത്.
പിന്നീട് 1993ൽ ഇയാൻ ജാക്ക്സൺ ഡിപികെജി സിയിൽ തിരുത്തിയെഴുതി.
ഡെബിയൻ പാക്കേജ് എന്നതിന്റെ ചുരുക്കരൂപമാണ് ഡിപികെജി.
ഡെബി (.deb) ഫയലുകളാണ് ഡെബിയൻ പാക്കേജ് എന്നതുകൊണ്ട് ഉദ്ദേശിക്കുന്നത്.
ഒരു .
ഡെബ് പാക്കേജ് ഇൻസ്റ്റാൾ ചെയ്യാൻ dpkg -i package
packege എന്നത് പാക്കേജിന്റെ പേരിനെ സൂചിപ്പിക്കുന്നു.
ഒരു പാക്കേജ് ഒഴിവാക്കാൻ dpkg -r package
ഒരു പാക്കേജ് നിർമ്മിക്കാൻ.
dpkg -r folder
folder എന്നത് പാക്കേജിലുണ്ടാകേണ്ട ഫയലുകൾ ഇരിക്കുന്ന ഫോൾഡറിന്റെ നാമത്തെ സൂചിപ്പിക്കുന്നു.
ഇൻസ്റ്റാൾ ചെയ്ത പാക്കേജുകളുടെ ലിസ്റ്റ് ലഭിക്കാൻ dpkg -l [optional pattern] വികസനോപാധികൾ ഡിപികെജി-സോഴ്സ് ഡിപികെജി-ജെൻകൺട്രോൾ ഡിപികെജി-എസ്എച്ച്ലിബ്ഡെപ്സ് ഡിപികെജി-ജെൻചെയിഞ്ചസ് ഡിപികെജി-ബിൽഡ്പാക്കേജ് ഡിപികെജി-ഡിസ്റ്റ്ആഡ്ഫയൽ ഡിപികെജി-പാർസ്ചെയിഞ്ച്ലോഗ് ഇതും കാണുക ആപ്റ്റ് ആർപിഎം അവലംബം പുറത്തേക്കുള്ള കണ്ണികൾ ഡെബിയാനുള്ള ഡിപികെജി പാക്കേജ് ഡിപികെജി മെയിലിംഗ് ലിസ്റ്റ് dpkg(8) യൂണിക്സ് മാൻ പേജ് സാധാരണയായുള്ള ഉറവിട കൈകാര്യം .
ഡിപ്കാടി മൊണ്ടാനം ഇംഗ്ലീഷ് വിലാസം https://ml.wikipedia.org/wiki/Dipcadi_montanum
കാഴ്ചയിൽ ഉള്ളിച്ചെടിയുമായി സാമ്യമുള്ളതാണ് ഡിപ്കാടി മൊണ്ടാനം ( ശാസ്ത്രീയനാമം : Dipcadi montanum ) .
തൂങ്ങിക്കിടക്കുന്ന തൂവെള്ളപ്പൂക്കളുള്ളതാണ് ഈ സസ്യം.
ഹയാസിന്തേസിയ ( Scilloideae ) കുടുംബത്തിൽപ്പെട്ട ഈ ചെടി കേരളത്തിൽ പാലക്കാട്, നെല്ലിയാമ്പതി മലനിരകളിലെ സീതാർകുണ്ടിന് താഴെയുള്ള വേങ്ങപ്പാറയിൽ 2013 ൽ കണ്ടെത്തിയിരുന്നു.
ഡിപ്റ്ററോകാർപസ് ഇംഗ്ലീഷ് വിലാസം https://ml.wikipedia.org/wiki/Dipterocarpus
ഡിപ്റ്ററോകാർപ്പേസീ സസ്യകുടുംബത്തിന്റെ ടൈപ്പ് ജനുസാണ് ഡിപ്റ്ററോകാർപസ് (Dipterocarpus) .
ഡിപ്റ്ററോകാർപ്പേസിയിലെ എണ്ണം കൊണ്ട് മൂന്നാമതും വൈവിധ്യത്താൽ ഏറ്റവും മുന്നിലും നിൽക്കുന്ന ജനുസാണ് ഇത്.
ഈ ജനുസിലെ തടികൾ പ്രാധാന്യമുള്ളതാണ്.
തെക്കുകിഴക്കനേഷ്യയിൽ 70 -ഓളം സ്പീഷിസുകളാണ് ഇതിൽ ഉള്ളത്.
ഡിപ്റ്ററോകാർപ് കാടുകളിലെ പ്രധാന സ്പീഷിസുകൾ ആണ് അവ.
ഡിപ്റ്റോകാർപസ് എന്നതിനു ഗ്രീക്കുഭാഷയിൽ ഡി=രണ്ട്, റ്റെറോൺ=ചിറക്, കാർപോസ് =കായ എന്നാണ് അർത്ഥങ്ങൾ, അതായത് രണ്ടു ചിറകുള്ള കായകൾ എന്നാണ് അർത്ഥം.
ഏറ്റവും കൂടുതൽ സ്പീഷിസുകൾ ഉള്ളത് ബോർണിയോയിലാണ് , ആ ദ്വീപിലെ തദ്ദേശീയമായി ധാരാളം സ്പീഷിസുകൾ ഉണ്ട്.
സാമ്പത്തികമായി വളരെ പ്രധാനപ്പെട്ട ഈ ജനുസിന്റെ തടികൾ ധാരാളമായി ഉപയോഗിക്കുന്നുണ്ട്.
അവ കെറിയിങ്ങ് എന്ന് അറിയപ്പെടുന്നു.
ആന്തമാനിൽ നിന്നും കിട്ടുന്ന ഗുർജൻ എന്ന് അറിയപ്പെടുന്ന ഡിപ്റ്റോകാർപസ് ടർബിനാറ്റസ് പ്ലൈവുഡ് ഉണ്ടാക്കുന്നതിൽ പ്രധാനപ്പെട്ട മരമാണ്.
പ്രധാന സ്പീഷിസുകൾ Dipterocarpus acutangulus Dipterocarpus alatus Dipterocarpus applanatus Dipterocarpus baudii Dipterocarpus borneensis Dipterocarpus bourdilloni Dipterocarpus caudatus Dipterocarpus caudiferus Dipterocarpus chartaceus Dipterocarpus cinereus Dipterocarpus concavus Dipterocarpus condorensis Dipterocarpus confertus Dipterocarpus conformis Dipterocarpus coriaceus Dipterocarpus cornutus Dipterocarpus costatus Dipterocarpus costulatus Dipterocarpus crinitus Dipterocarpus cuspidatus Dipterocarpus dyeri Dipterocarpus elongatus Dipterocarpus eurynchus Dipterocarpus fagineus Dipterocarpus fusiformis Dipterocarpus geniculatus Dipterocarpus glabrigemmatus Dipterocarpus glandulosus Dipterocarpus globosus Dipterocarpus gracilis Dipterocarpus grandiflorus Dipterocarpus hasseltii Dipterocarpus hispidus Dipterocarpus humeratus Dipterocarpus indicus Dipterocarpus insignis Dipterocarpus intricatus Dipterocarpus kerrii Dipterocarpus kunstleri Dipterocarpus lamellatus Dipterocarpus littoralis Dipterocarpus lowii Dipterocarpus megacarpus Dipterocarpus mundus Dipterocarpus nudus Dipterocarpus oblongifolius Dipterocarpus obtusifolius Dipterocarpus ochraceus Dipterocarpus orbicularis Dipterocarpus pachyphyllus Dipterocarpus palembanicus Dipterocarpus perakensis Dipterocarpus retusus Dipterocarpus rigidus Dipterocarpus rotundifolius Dipterocarpus sarawakensis Dipterocarpus semivestitus Dipterocarpus stellatus Dipterocarpus sublamellatus Dipterocarpus tempehes Dipterocarpus tuberculatus Dipterocarpus turbinatus Dipterocarpus validus Dipterocarpus verrucosus Dipterocarpus zeylanicus അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Dipterocarpus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dipterocarpus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡിപ്റ്ററോകാർപേസീ ഇംഗ്ലീഷ് വിലാസം https://ml.wikipedia.org/wiki/Dipterocarpaceae
17 ജനുസുകളിലായി 500 -ഓളം സ്പീഷിസുകൾ ഉള്ള ഒരു സസ്യകുടുംബമാണ് ഡിപ്റ്ററോകാർപേസീ (Dipterocarpaceae) .
മിക്ക സ്പീഷിസുകളും ഉഷ്നമേഖലാപ്രദേശങ്ങളിലെ അധികം ഉയരത്തിലല്ലാത്ത മഴക്കാടുകളിലാണ് കാണപ്പെടുന്നത്.
ഈ കുടുംബത്തിന് പേരു ലഭിച്ചത് അതിലെ ഒരു ജനുസായ ഡിപ്റ്റോകാർപസിൽ നിന്നാണ്.
ഗ്രീക്കുഭാഷയിൽ ഡി=രണ്ട്, റ്റെറോൺ=ചിറക്, കാർപോസ് =കായ എന്നാണ് അർത്ഥങ്ങൾ, അതായത് രണ്ടു ചിറകുള്ള കായകൾ.
ഷൂറിയ (196 സ്പീഷിസുകൾ), ഹോപ്പിയ (104 സ്പീഷിസുകൾ), ഡിപ്റ്റോകാർപസ് (70 സ്പീഷിസുകൾ), വട്ടിക (65 സ്പീഷിസുകൾ) എന്നിവയാണ് പ്രധാന ജനുസുകൾ.
കാടുകളിലെ ഏറ്റവും ഉയരത്തിൽ (40-70 മീറ്റർ) എത്തുന്ന വന്മരങ്ങളാണ് ഈ കുടുംബത്തിലെ പല അംഗങ്ങളും.
ചിലവ 80 -ലേറെ മീറ്റർ ഉയരം വയ്ക്കുന്നവയാണ്.
( ഡ്രയോബലനോപ്സ് , ഹോപ്പിയ , ഷൂറിയ ), എന്നീ ജനുസുകളിൽ ഉള്ളവ).
88.3 മീറ്റർ ഉയരമുള്ള ഷൂറിയ ഫക്വീറ്റിയാനയാണ് ഈ കുടുംബത്തിലെ ഇപ്പോൾ ജീവനോടെയുള്ള ഏറ്റവും ഉയരമുള്ള മരം.
മരവ്യാപാരരംഗത്ത് ഏറെ പ്രാധാന്യമുള്ള സ്പീഷിസുകൾ ഈ കുടുംബത്തിൽ ധാരാാമുണ്ട്.
ഉഷ്ണമേഖലാപ്രദേശങ്ങളിൽ കാണപ്പെടുന്ന ഇവ തെകേ അമേരിക്കയുടെ വടക്കുംഭാഗം മുതൽ ആഫ്രിക്ക , സെയ്‌ഷെൽസ് , ഇന്ത്യ , ഇന്തോചൈന , ഇന്തോനേഷ്യ , മലേഷ്യ എന്നിവിടങ്ങളിൽ എല്ലാം കാണുന്നു.
ഏറ്റവും വൈവിധ്യം കാണപ്പെടുന്നത് ബോർണിയോയിലണ് .
അമിതമായ മുറിക്കലും, നിയമവിരുദ്ധമായ മരംവെട്ടലും, ഭൂമിയുടെ സ്വാഭാവം മാറ്റലും, എല്ലാം കൂടി പല സ്പീഷിസുകളും ഇപ്പോൾ വംശനാശഭീഷണിയിലാണ് .
ഈ മരങ്ങളിൽ നിന്നും വിലപിടിപ്പുള്ള തടി, സുഗന്ധ എണ്ണകൾ, കറകൾ, പ്ലൈവുഡ് എന്നിവയെല്ലാം ലഭിക്കുന്നു.
വാല്ലസ് രേഖയ്ക്ക് കിഴക്ക് വളരെ അപൂർവ്വമായേ ഈ സ്പീഷിസുകളെ കാണാറുള്ളൂ.
പരിണാമത്തിനു തെളിവ്
ഒരു പുതിയ പഠനപ്രകാരം ഏഷ്യയിലെ ഡിപ്റ്റോകാർപ്പുവർഗ്ഗത്തിന്റെയും, മഡഗാസ്കറിലെ തദ്ദേശ സസ്യകുടുംബമായ സർക്കോലാനിയേസീയുടെയും പൂർവ്വികൻ ഒന്നുതന്നെയാണ്.
ഗൊണ്ട്വാനയിലാണ് ഡിപ്റ്റോകാർപ്പുകളുടെ പൂർവികൻ ഉടലെടുത്തതെന്ന് ഇതിൽ നിന്നും മനസ്സിലാക്കാം, കൂടാതെ ഏഷ്യയിലെ ഡിപ്റ്റോകാർപ്പുകളുടെ പൂർവികരും സർക്കോലാനിയേസീയും കോടിക്കണക്കിനു വർഷങ്ങൾക്കു മുൻപ് ഇന്ത്യ-മഡഗാസ്കർ-സെയ്‌ഷെൽസ് പ്രദേശത്ത് ഉണ്ടായിരുന്നെന്നും അങ്ങനെ വന്നുവന്ന് ഏഷ്യയുമായുണ്ടായ കൂട്ടിമുട്ടലിൽ തെക്കുകിഴക്ക് ഏഷ്യയിലും മലേഷ്യയിലും വ്യാപിച്ചു എന്നും മനസ്സിലാക്കാം.
ആദ്യ ഡിപ്റ്റെറോകാർപ്പ് പൂമ്പൊടി ബർമ്മയിലാണ് കണ്ടെത്തിയത്, അന്ന് അതും ഇന്ത്യൽ പ്ലേറ്റിന്റെ ഭാഗമായിരുന്നു.
അത് ഒലിഗോസീൻ കാലഘട്ടത്തിലേതാണ്.
മധ്യ മിയോസീൻ കാലമായപ്പോഴെക്കും വ്യത്യസ്തതയും എണ്ണവും കൂടിക്കൂടിവരികയും ചെയ്തു.
രാസപരിശോധനാഫലങ്ങളിൽ ഇന്ത്യയിലെ ഇയോസീൻ കാലഘട്ടത്തിലുള്ള ഡിപ്റ്റെറോകാർപ്പിന്റെ റെസിനുകൾ കാണുകയുണ്ടായി.
ഡിപ്റ്ററോകാർപ്പസ് കാടുകൾ
ഉഷ്ണമെഖലാപ്രദേശങ്ങളിലെ ഏറ്റവും പേരുകേട്ട മരങ്ങൾ ഡിപ്റ്റോകാർപസ് ജനുസിൽ നിന്നുള്ളവയാണ്.
ഭൂമിയിലെ വൻകാടുകളിലെ മേലാപ്പുകൾ നിറഞ്ഞുനിൽക്കുന്ന ഈ മരങ്ങൾ കാരണം അത്തരം കാടുകൾ ഡിപ്റ്ററോകാർപ്പസ് കാടുകൾ എന്നാണ് അറിയപ്പെടുന്നത് പോലും.
ഉഷ്ണമേഖലാ തടിവ്യവസായത്തിലും മുൻപന്തിയിൽ ഈ വൃക്ഷങ്ങളാണ് നിറഞ്ഞുനിൽക്കുന്നത്.
കൂട്ടാതെ പല വനവാസി സമൂഹവും മറ്റു ലഘുവനവിഭവങ്ങൾക്കായി ഈ മരങ്ങളെ ആശ്രയിക്കുന്നു.
എന്നാൽ അമിതമായ ചൂഷണം ഈ കാടുകളെ നാശത്തിലേക്കു തള്ളിവിടുകയാണ്.
ഏറ്റവും സമ്പന്നമായ ഇത്തരം കാടുകൾ ഉള്ള പശ്ചിമമലേഷ്യയിലെ അമിതചൂഷണത്താൽ പലസസ്യജീവജാലങ്ങളും നാശത്തിന്റെ വക്കിലെത്തിയിരിക്കുന്നു.
ആർത്രോപോഡ ഫോസ്സിലുകൾ
ഗുജറാത്തിൽ നിന്നും നിന്നും ആംബറിൽ കിട്ടിയ അഞ്ചുകോടി വർഷം പഴക്കമുള്ള ആർത്രോപോഡ ഫോസ്സിലുകൾ ഡിപ്റ്ററോകാർപേസീ സസ്യങ്ങളുടെ കറയിൽ അകപ്പെട്ടരീതിയിലാണെന്ന് കണ്ടെത്തിയിട്ടുണ്ട്.
കാണപ്പെടുന്ന പരിസ്ഥിതികൾ
ഈ കുടുംബത്തിലെ അംഗങ്ങൾ ഇലപൊഴിക്കുന്നവയും നിത്യഹരിതസ്വഭാവം കാണിക്കുന്നവയുമുണ്ട്.
തായ്‌ലാന്റിൽ കടൽനിരപ്പു മുതൽ 1300 മീറ്റർ വരെ ഉയരത്തിൽ കാണുന്നുണ്ട്.
അവിടെ താഴ്ന്നസ്ഥലങ്ങളിലും (0-350 മീറ്റർ) നദീതീരങ്ങളിലും, ചുണ്ണാമ്പുകല്ലുകളുള്ള മലകളിലും തീരപ്രദേശത്തെ മലകളിലും എല്ലാം ഇവയെ കാണാം.
ഈ കുടുംബത്തിൽ കേരളത്തിൽ കാണുന്ന സസ്യങ്ങൾ
ഈ കുടുംബത്തിൽ കേരളത്തിൽ കാണുന്ന സസ്യങ്ങൾ കാരാഞ്ഞിലി , തമ്പകം , കാരക്കൊങ്ങ് , കാരപ്പൊങ്ങ് , ഇരുമ്പകം , കമ്പകം , വെള്ളപ്പൈൻ , കൈമരുത് , പുന്നപ്പൂമരം , കൽപയിൻ , വലിയ വെള്ളപ്പൈൻ , തൊണ്ടുപൊളിയൻ പൊങ്ങ് , കാനറക്കൊങ്ങ് , ചെറുപൈൻ , പാമരം തുടങ്ങിയവയാണ്.
ഇവയിൽ മിക്കവയും കടുത്ത വംശനാശത്തിന്റെ വക്കിലുള്ളവയുമാണ്.
അവലംബം പുറത്തേക്കുള്ള കണ്ണികൾ Dipterocarpaceae Data Base Archived 2016-03-04 at the Wayback Machine .
Dipterocarpaceae Archived 2006-04-04 at the Wayback Machine .
വിക്കിസ്പീഷിസിൽ Dipterocarpaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dipterocarpaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡിനൂബ
ഡിനൂബ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ടുലെയർ കൗണ്ടി യിലെ ഒരു നഗരമാണ്.
2010 ലെ യു.എസ്. സെൻസസ് പ്രകാരമുള്ള ഈ കാലിഫോർണിയൻ നഗരത്തിലെ ആകെ ജനസംഖ്യ 21,453 ആയിരുന്നു.
ഈ നഗരം വിസാലിയ മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയ യുടെ ഭാഗമാണ്.
ഡിനൂബയിൽ സ്ഥിതി ചെയ്യുന്ന പുനരുദ്ധരിക്കപ്പെട്ട ഒരു റെയിൽവെ സ്റ്റേഷനിൽ അൾട്ട ഡിസ്ട്രിക്റ്റ് മ്യൂസിയം സ്ഥിതി ചെയ്യുന്നു.
പ്രാദേശിക ചരിത്രത്തെ വെളിവാക്കുന്നതിനായി ഈ മ്യൂസിയത്തിൽ പുരാ വസ്തുക്കളുടെ ഒരു ശേഖരം ഉണ്ട്.
ഡനൂബ നഗരം സ്ഥിതിചെയ്യുന്ന അക്ഷംശ രേഖാംശങ്ങൾ 36°32′42″N 119°23′21″W ﻿ / ﻿ 36.54500°N 119.38917°W ﻿ / 36.54500; -119.38917 (36.544898, -119.389260) ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ അനുസരിച്ച് ഈ നഗരത്തിൻറെ മൊത്തം വിസ്തീർണ്ണം 6.5 ചതുരശ്ര മൈൽ (17 ചതുരശ്ര കിലോമീറ്റർ) ആയി രേഖപ്പെടുത്തിയിരിക്കുന്നു.
സമുദ്രനിരപ്പിൽനിന്ന് ശരാശരി 345 അടി (105 മീറ്റർ) ഉയരത്തിൽ സ്ഥിതിചെയ്യുന്ന ഈ പ്രദേശത്തിൻറെ ഭൂപ്രകൃതി ഏകദേശം പരന്ന നിലയിലുള്ളതാണ്.
അവലംബം ↑ ↑ ↑ ↑ ↑ ↑ ↑ Alta District Museum ↑ ↑ U.S. Geological Survey, Orange Grove South Quadrangle, 1947, photorevised 1974
ഡിപ്ലോപ്പിയ ഇംഗ്ലീഷ് വിലാസം https://ml.wikipedia.org/wiki/Diplopia
നോക്കുമ്പോൾ ഒരു വസ്തു രണ്ടായി തോന്നുന്നതാണ് ഡിപ്ലോപ്പിയ അഥവാ ഇരട്ട ദർശനം .
ഇത് സാധാരണയായി എക്സ്ട്രാഒക്യുലർ പേശികളുടെ പ്രവർത്തനത്തിൽ വരുന്ന തകരാറുകളുടെ ഫലമായാണ് സംഭവിക്കുന്നത്.
രണ്ട് കണ്ണുകളും പ്രവർത്തിക്കുന്നുണ്ടെങ്കിലും, കണ്ണുകൾക്ക് ഒരു വസ്തുവിനെ ലക്ഷ്യമാക്കി തിരിയാൻ ഒരേപോലെ കഴിഞ്ഞില്ലെങ്കിൽ ഡിപ്ലോപ്പിയ ഉണ്ടാകാം.
ഈ പേശികളിലെ പ്രശ്നങ്ങൾക്ക് ഏറ്റവും സാധാരണമായ കാരണങ്ങൾ മെക്കാനിക്കൽ പ്രശ്നങ്ങൾ, ന്യൂറോ മസ്കുലർ ജംഗ്ഷന്റെ തകരാറുകൾ, പേശികളുടെ പ്രവർത്തനത്തെ സഹായിക്കുന്ന ക്രേനിയൽ നാഡി (III, IV, VI) തകരാറുകൾ എന്നിവയാണ്.
അപൂവ്വമായി സുപ്രാന്യൂക്ലിയർ ഒക്കുലോമോട്ടർ പാതകളിൽ ഉൾപ്പെടുന്ന തകരാറുകൾ അല്ലെങ്കിൽ വിഷവസ്തുക്കൾ കഴിക്കുന്നത് എന്നിവയും കാരണമാകാം.
ഒരു സിസ്റ്റമിക് രോഗത്തിന്റെ, പ്രത്യേകിച്ച് പേശി അല്ലെങ്കിൽ ന്യൂറോളജിക്കൽ രോഗങ്ങളുടെ ആദ്യ ലക്ഷണങ്ങളിലൊന്നാണ് ഡിപ്ലോപ്പിയ.
ഇത് ഒരു വ്യക്തിയുടെ സന്തുലിതാവസ്ഥ, ചലനം അല്ലെങ്കിൽ വായനാ ശേഷിയെ തടസ്സപ്പെടുത്താം.
നേത്രരോഗങ്ങൾ, പകർച്ചവ്യാധി, ഓട്ടോ ഇമ്മ്യൂൺ, ന്യൂറോളജിക്കൽ, നിയോപ്ലാസ്റ്റിക് എന്നിങ്ങനെ വിവിധ തരത്തിലുള്ള കാരണങ്ങളാൽ ഡിപ്ലോപ്പിയ ഉണ്ടാകാം.
പ്രധാന കാരണങ്ങൾ താഴെ പറയുന്നവയാണ്.
പരു അനൈസെകോണിയ അനൈസോമെട്രോപ്പിയ ആന്റിസൈക്കോട്ടിക്സ് ( ഹാലൊപെരിഡോൾ , ഫ്ലൂഫെനാസിൻ , ക്ലോർപ്രൊമാസിൻ മുതലായവ) പാർകിൻസണിസം , പ്രത്യേകിച്ചും മൾട്ടിപ്പിൾ സ്റ്റെം അട്രോപ്പി , പ്രോഗ്രസ്സീവ് സുപ്രാന്യൂക്ലിയാർ പാൾസി മുതലായവ ബോട്ടുലിസം ബ്രെയിൻ ട്യൂമർ കഞ്ചാവ് ലഹരി ക്യാൻസർ നേത്ര ചലനത്തിന് സഹായിക്കുന്ന ഒക്കുലോമോട്ടോർ , ട്രോക്ലിയർ , അല്ലെങ്കിൽ അബ്ഡെസൻസ് എന്നീ ക്രേനിയൽ നാഡി തകരാറുകൾ തിമിരം പ്രമേഹം മദ്യ ലഹരി ഫ്ലൂറോക്വിനിലോൺ ആന്റിബയോട്ടിക്കുകൾ ഗ്രേവ്സ് ഡിസീസ് ഗ്വിലൈൻ-ബാരെ സിണ്ട്രോം ലാസിക് തകരാറുകൾ കെരറ്റോകോണസ് ലൈം അസുഖം മൈഗ്രയിൻ മൾട്ടിപ്പിൾ സ്ലീറോസിസ് മയാസ്തെനിയ ഗ്രേവിസ് ഓപോയിഡ്സ് ഓർബിറ്റൽ മയോസൈറ്റിസ് മുറിവ് സാലിസൈലിസം സൈനസൈറ്റിസ് കോങ്കണ്ണ് വെർണിക്കിൾ സിണ്ട്രോം കൂടിയ ഇൻട്രാക്രേനിയൽ മർദ്ദം രോഗനിർണയം
പ്രധാനമായും രോഗി പറയുന്ന വിവരങ്ങളിൽ നിന്നാണ് ഡിപ്ലോപ്പിയ രോഗനിർണയം നടത്തുന്നത്.
അടിസ്ഥാന കാരണം കണ്ടെത്താൻ ഡോക്ടർമാർക്ക് രക്തപരിശോധന, ശാരീരിക പരിശോധന, കമ്പ്യൂട്ടഡ് ടോമോഗ്രഫി (സിടി) അല്ലെങ്കിൽ മാഗ്നറ്റിക് റെസൊണൻസ് ഇമേജിംഗ് (എംആർഐ) ഉപയോഗിക്കാം.
ഡിപ്ലോപ്പിയ നിർണ്ണയിക്കുന്നതിനുള്ള ആദ്യ ഘട്ടങ്ങളിലൊന്നാണ് വർഗ്ഗീകരണം.
രണ്ട് കണ്ണും തുറന്നിരിക്കുമ്പോൾ മാത്രമാണോ അതോ ഒരു കണ്ണ് അടച്ചാലും ഡിപ്ലോപ്പിയ ഉണ്ടോ എന്നറിയാൻ ഒരു കണ്ണ് മൂടിയതിന് ശേഷം കാണുന്നത് എങ്ങനെ എന്ന് പരിശോധിക്കും.
ബൈനോക്കുലർ
സാധാരണയായി രണ്ട് കണ്ണും തുറന്നിരിക്കുമ്പോൾ സ്ട്രാബിസ്മസ് അഥവാ കോങ്കണ്ണിന്റെ ഫലമായി ഉണ്ടാകുന്ന ഇരട്ട കാഴ്ചയാണ് ബൈനോക്കുലർ ഡിപ്ലോപ്പിയ എന്ന് അറിയപ്പെടുന്നത്.
രണ്ട് കണ്ണിൽ ഒന്ന് വേറേ ഏതെങ്കിലും ദിശയിൽ തിരിഞ്ഞിരിക്കുമ്പോൾ, നേരേയുള്ള കണ്ണിലെ പ്രതിബിംബം ഫോവിയയിൽ പതിക്കുകയും, മറ്റേ കണ്ണിലെ പ്രതിബിംബം ഫോവിയക്ക് വെളിയിൽ റെറ്റിനയുടെ മറ്റേതെങ്കിലും ഭാഗത്ത് പതിക്കുകയും ചെയ്യുന്നു.
മസ്തിഷ്കം, ഒരു വസ്തുവിന്റെ ദൃശ്യ ദിശയെ കണക്കാക്കുന്നത് പ്രതിബിംബത്തിന്റെ ഫോവിയയിലെ സ്ഥാനത്തെ അടിസ്ഥാനമാക്കിയാണ്.
ഫോവിയയിൽ പതിക്കുന്ന ചിത്രങ്ങൾ നേരിട്ട് മുന്നിലായി തോന്നും, അതേസമയം ഫോവിയയ്ക്ക് പുറത്ത് റെറ്റിനയിൽ മറ്റെവിടെയെങ്കിലും വീഴുന്നവ, റെറ്റിന ഉത്തേജിത പ്രദേശത്തെ ആശ്രയിച്ച്, മുന്നിലുള്ള ദൃശ്യത്തിന്റെ ഏതെങ്കിലും വശത്തേക്ക് മാറിയിരിക്കുന്നതായി തോന്നും.
അങ്ങനെ, കണ്ണുകൾ‌ തെറ്റായ ദിശയിൽ ആകുമ്പോൾ‌, ഒരു ടാർ‌ഗെറ്റ് ഒബ്‌ജക്റ്റിന്റെ രണ്ട് ഇമേജുകൾ‌ തലച്ചോറ്‌ മനസ്സിലാക്കുകയും അങ്ങനെ ഇരട്ട ദർശനം സംഭവിക്കുകയും ചെയ്യുന്നു.
മസ്തിഷ്കം സ്വാഭാവികമായും ഇരട്ട ദർശനം ഒഴിവാക്കാൻ ശ്രമിക്കുകയും, തലച്ചോറ് രണ്ട് ഇമേജുകളിൽ ഒരു കണ്ണിൽ നിന്നുള്ള ചിത്രത്തെ സ്വീകരിച്ച് മറ്റേതിനെ അവഗണിക്കാൻ തുടങ്ങുകയും ചെയ്യുന്നു.
ഇത് സപ്രഷൻ എന്നാണ് അറിയപ്പെടുന്നത്.
കുട്ടിക്കാലത്ത് മസ്തിഷ്കം വികസിച്ചുകൊണ്ടിരിക്കുന്ന സാഹചര്യത്തിൽ ഡിപ്ലോപ്പിയ ഉണ്ടാകുന്നത് മൂലം ഒരു കണ്ണിലെ കാഴ്ചയ്ക്ക് മാത്രം പ്രാധാന്യം വരികയും മറ്റേ കണ്ണിൽ ആംബ്ലിയോപ്പിയ ഉണ്ടാകുകയും ചെയ്യുന്നു.
അതിനാൽ, കുട്ടിക്കാലത്തെ കോങ്കണ്ണ് ഉള്ളവർ, ഒരു കണ്ണ് ആംബ്ലിയോപ്പിക് ആയി മാറുന്നതിനാൽ ഡിപ്ലോപ്പിയയെക്കുറിച്ച് പരാതിപ്പെടണമെന്നില്ല.
അതേസമയം മുതിർന്നതിന് ശേഷം ഉണ്ടാകുന്ന കോങ്കണ്ണ് മൂലം ഡിപ്ലോപ്പിയ ഉണ്ടാകും.
മോണോക്യുലാർ
ഒരു കണ്ണ് കൊണ്ട് മാത്രം കാണുമ്പോഴും ഡിപ്ലോപ്പിയ ഉണ്ടാകാം; ഇത് മോണോക്യുലാർ ഡിപ്ലോപ്പിയ എന്ന് വിളിക്കുന്നു.
ഒരു കണ്ണിൽ രണ്ടിൽ കൂടുതൽ ചിത്രങ്ങൾ കാണുന്നത് മോണോക്യുലാർ പോളിയോപിയ എന്ന് അറിയപ്പെടുന്നു.
മോണോക്യുലാർ ഡിപ്ലോപ്പിയ ബൈനോക്കുലർ ഡിപ്ലോപ്പിയയേക്കാൾ വളരെ കുറവാണ്.
ഒന്നിലധികം ഇമേജ് കാണുന്നത് കോർണിയൽ ഉപരിതല കെരാട്ടോകോണസ് , ലെൻസിന്റെ സബ്ലക്സേഷൻ , കണ്ണിനുള്ളിലെ ഘടനാപരമായ വൈകല്യം, ആന്റീരിയർ വിഷ്വൽ കോർട്ടക്സിലെ ലീഷൻ എന്നിവ മൂലം ആകാം.
സാധാരണ ഒപ്റ്റിക്കൽ അവസ്ഥകൾക്ക്, പ്രത്യേകിച്ച് ആസ്റ്റിഗ്മാറ്റിസത്തിനും ഈ ലക്ഷണം ഉണ്ടാക്കുമെന്ന് തെളിയിച്ചിട്ടുണ്ട്.
താൽക്കാലികം
മദ്യ ലഹരി അല്ലെങ്കിൽ തലയ്ക്ക് പരിക്കേൽക്കുന്നത് മൂലമുള്ള കൻ‌സ്യൂഷൻ പോലുള്ള അവസ്ഥകളിൽ താൽ‌ക്കാലിക ബൈനോക്കുലർ‌ ഡിപ്ലോപ്പിയ ഉണ്ടാകാം.
താൽ‌ക്കാലിക ഇരട്ട ദർശനം വേഗത്തിൽ‌ പരിഹരിക്കപ്പെടുന്നില്ലെങ്കിൽ‌, ഒരു ഒപ്റ്റോമെട്രിസ്റ്റിനെയോ നേത്രരോഗവിദഗ്ദ്ധനെയോ ഉടനടി കാണണം.
ഇത് ബെൻസോഡിയാസൈപൈൻ അല്ലെങ്കിൽ ഒപിയോയിഡുകളുടെ ഒരു പാർശ്വഫലമായും ഉണ്ടാകാം, പ്രത്യേകിച്ചും വലിയ അളവിൽ ഉപയോഗിച്ചാൽ.
ആന്റിപൈലെപ്റ്റിക് മരുന്നുകളായ ഫെനിറ്റോയ്ൻ , സോണിസാമൈഡ് , ആന്റികോൺവൾസന്റ് മരുന്ന് ലാമോട്രിജിൻ , ഹിപ്നോട്ടിക് മരുന്ന് സോൾപിഡെം , ഡിസോക്കേറ്റീവ് മരുന്നുകളായ കെറ്റാമൈൻ , ഡെക്‌ട്രോമെത്തോർഫാൻ എന്നിവയുടെ ഉപയോഗത്താലും ബൈനോക്കുലാർ ഡിപ്ലോപ്പിയ ഉണ്ടാകാം.
ക്ഷീണിച്ച അല്ലെങ്കിൽ സ്ട്രൈയിൽ ആയ കണ്ണ് പേശികളും താൽക്കാലിക ഡിപ്ലോപ്പിയയ്ക്ക് കാരണമാകും.
ക്ഷീണം, തലകറക്കം അല്ലെങ്കിൽ വിട്ടുമാറാത്ത വേദന തുടങ്ങിയ മറ്റ് ലക്ഷണങ്ങളുമായി ഡിപ്ലോപ്പിയ പ്രത്യക്ഷപ്പെടുകയാണെങ്കിൽ, രോഗി ഉടൻ തന്നെ നേത്രരോഗവിദഗ്ദ്ധനെ കാണണം.
സ്വമേധയാ
ചില ആളുകൾ‌ക്ക് അവരുടെ കണ്ണുകൾ‌ ബോധപൂർ‌വ്വം വ്യത്യാസപ്പെടുത്തി ഡിപ്ലോപ്പിയ ഉണ്ടാക്കാൻ‌ കഴിയും.
അമിതമായി ഫോക്കസ് ചെയ്യുന്നതിലൂടെ, അല്ലെങ്കിൽ‌ ഫോക്കസ് ചെയ്യാത്തതിലൂടെ ഇത് ചെയ്യാം.
കൂടാതെ, ഒരു വസ്തുവിന്റെ പുറകിലേക്ക് നോക്കുമ്പോൾ, മുന്നിലുള്ള വസ്തു ഇരട്ടയാക്കുന്നു (ഉദാഹരണത്തിന്, കംപ്യൂട്ടറിനും മുഖത്തിനും ഇടയിൽ വിരൽ വച്ച് വിരലിൽ ശ്രദ്ധ കേന്ദ്രീകരിച്ച് കമ്പ്യൂട്ടർ മോണിറ്റർ എങ്ങനെയാണ് കാണുന്നതെന്ന് വീക്ഷിക്കുക).
ഈ തരത്തിലുള്ള ഇരട്ട ദർശനം അപകടകരമോ ദോഷകരമോ അല്ല, മാത്രമല്ല അത് ആസ്വാദ്യകരവുമാണ്.
ഇത് സ്റ്റീരിയോഗ്രാമുകൾ കാണുന്നത് സാധ്യമാക്കുന്നു.
പല വ്യക്തികളിലും, സാധാരണ കാഴ്ചശക്തി ഉള്ളവരിൽ പോലും, മികച്ചതും ഉയർന്ന ദൃശ്യതീവ്രതയുള്ളതുമായ വരികൾ ഉൾപ്പെടുന്ന ലളിതമായ ഡിഫോക്കസിംഗ് പരീക്ഷണങ്ങൾ വഴി മോണോക്യുലാർ ഡിപ്ലോപ്പിയ സാധ്യമാകും.
ഡിപ്ലോപ്പിയ ലക്ഷണങ്ങൾ ഉണ്ടാക്കുന്ന യഥാർഥ കാരണത്തെ ആശ്രയിച്ചിരിക്കും ഡിപ്ലോപ്പിയയുടെ ഉചിതമായ ചികിത്സ.
പ്രശ്നത്തിന്റെ അടിസ്ഥാന കാരണം തിരിച്ചറിയാനും ചികിത്സിക്കാനും ആദ്യം ശ്രമിക്കണം.
ചികിത്സാ ഓപ്ഷനുകളിൽ നേത്ര വ്യായാമങ്ങൾ, ഇതര കണ്ണുകളിൽ ഐ പാച്ച് ധരിക്കുക, പ്രിസം തിരുത്തൽ , കൂടുതൽ തീവ്രമായ സാഹചര്യങ്ങളിൽ ശസ്ത്രക്രിയ അല്ലെങ്കിൽ ബോട്ടുലിനം ടോക്സിൻ എന്നിവ ഉൾപ്പെടുന്നു.
ഇതും കാണുക ബൈനോക്കുലർ വിഷൻ മോണോകുലർ റിവാൾറി ഓർത്തോപ്റ്റിക്സ് പരാമർശങ്ങൾ കൂടുതൽ വായനയ്ക്ക് പുറം കണ്ണികൾ ഡിസിഫറിംഗ് ഡിപ്ലോപ്പിയ ഇരട്ട ദർശനം ഉപയോഗിച്ച് ബൈനോക്കുലറുകൾ എങ്ങനെ ക്രമീകരിക്കാം Archived 2020-08-11 at the Wayback Machine .
ഡിപ്ലൊപോഡ ഈ ലേഖനം തേരട്ട എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) ഇംഗ്ലീഷ് വിലാസം https://ml.wikipedia.org/wiki/Diplopoda
ആർത്രൊപ്പോഡ ജന്തുഫൈലത്തിലെ ഒരു വർഗമാണ് ഡിപ്ളൊപോഡ .
ഈ വർഗ്ഗം മിറിയാപോഡ എന്നും അറിയപ്പെട്ടിരുന്നു.
ഉരുണ്ടുനീണ്ട ശരീരത്തിനിരുവശത്തുമായി അനേകം ജോടി കാലുകൾ ഉള്ളതുകൊണ്ടാണ് ഇവയ്ക്ക് ഇങ്ങനെ പേരു നൽകിയത്.
ശരീരത്തിലാകെ വ്യാപിച്ചു കിടക്കുന്ന ശ്വാസനാളീവ്യൂഹത്തിലൂടെയാണ് ശ്വസനം നിർവഹിക്കുന്നത്.
സ്ഥിരവാസം കരയിലാണെങ്കിലും, മുട്ട വിരിയുന്നതിന് ഈർപ്പം ആവശ്യമാണ്.
ഇരുട്ടിലും, വിവിധ വസ്തുക്കളുടെ മടക്കുകൾ, ഇടുക്കുകൾ എന്നിവിടങ്ങളിലുമാണ് ഡിപ്ലൊപോഡകൾ കൂടുതൽ കാണപ്പെടുന്നത്.
മുഖ്യഭക്ഷണം ജീർണവസ്തുക്കളാണ്.
ഏറ്റവും അറിയപ്പെടുന്ന ഡിപ്ലൊപോഡ് തേരട്ടയാണ് .
ഷഡ്പദങ്ങൾ , ക്രസ്റ്റേഷ്യനുകൾ എന്നിവയെപ്പോലെ ഇവയുടെ ശരീരത്തിനും ശിരസ്സ് , വക്ഷം , ഉദരം എന്നീ മൂന്നു ഭാഗങ്ങളുണ്ട്.
ശിരസ്സു വ്യതിരിക്തമാണ്.
ലളിതവും എട്ടു ഖണ്ഡങ്ങളുള്ളതുമായ ഒരു ജോടി ശൃംഗിക , ശക്തമായ രണ്ടു ചിബുകാസ്ഥികൾ , ഇരയെ പിടിക്കാനും ചവച്ചരയ്ക്കാനുമുതകുന്ന നാത്തൊകിലേറിയം എന്നീ അവയവങ്ങൾ ശിരസ്സിലുണ്ട്.
പുഴുവിന്റേതുപോലെ ദീർഘിച്ചു ഇഴയുന്ന ദേഹത്തിൽ വക്ഷസ്സും ഉദരവും തമ്മിലുള്ള വ്യത്യാസം പലപ്പോഴും പ്രകടമല്ല.
ശരീരം മോതിരം പോലുള്ള അനേകം സമാന സിലിറാകാര ഖണ്ഡങ്ങൾ ( ഡിപ്പൊസൊമൈറ്റുകൾ ) ചേർന്നതാണ്.
ചിലതരം തേരട്ടകളിൽ ഖണ്ഡങ്ങളുടെ എണ്ണം 400 വരെ ആവാറുണ്ട്.
ആദ്യത്തെ രണ്ടോ മൂന്നോ ഖണ്ഡങ്ങൾ ഒഴിച്ച് മറ്റുള്ളവയിലെല്ലാം ഓരോ ജോടി കാലുകളുണ്ട്.
ശരീരഭിത്തി കനം കൂടിയതും കാൽസിയം നിർമിതവുമാണ്.
ഖണ്ഡങ്ങളുടെ  വലയങ്ങൾ തമ്മിലുള്ള സംയോജനം അത്യധികം നമ്യമാകയാൽ ശരീരം വളച്ച് ഒരു ചുരുൾ പോലെ ആക്കിത്തീർക്കുവാൻ ഇതിനു എളുപ്പത്തിൽ സാധിക്കുന്നു.
പ്രതികൂല സാഹചര്യമോ ഭീഷണിയോ നേരിടുമ്പോഴാണ് ജന്തു ഇങ്ങനെ ചുരുളുന്നത്.
ശരീരത്തിലെ കൈറ്റിൻ സംരക്ഷിതമല്ലാത്ത ഭാഗം കാലുകളാണ്.
പ്രതികൂലാവസ്ഥയിൽ ചുരുണ്ടു കൂടുന്നതു കാലുകളെ സംരക്ഷിക്കുവാനാണെന്ന് കരുതപ്പെടുന്നു.
ഉദരഖണ്ഡങ്ങളിൽ ഓരോന്നിലും ഓരോ ജോടി ഗ്രന്ഥികളുണ്ട്.
ദുർഗന്ധമുണ്ടാക്കുന്നതും വേഗം ബാഷ്പീകൃതമാവുന്നതുമായ ഒരിനം വിഷദ്രാവകം ഈ ഗ്രന്ഥികൾ സ്രവിക്കുന്നു.
കാലുകളുടെ ആധാരത്തിൽ സ്ഥിതിചെയ്യുന്ന സുഷിരങ്ങളിലൂടെയാണ് ശ്വസനനാളീവ്യൂഹം പുറത്തേക്കു തുറക്കുന്നത്.
മാൽപ്പീജിയൻ കുഴലുകൾ ) വിസർജ്യ വ്യവസ്ഥ നിർവഹിക്കുന്നു.
ശരീരത്തിന്റെ ഒരറ്റം മുതൽ മറ്റേ അറ്റം വരെ നീണ്ടു കിടക്കുന്ന ഒരു നേർരേഖീയ കുഴലാണു ദഹനേന്ദ്രിയം .
ഒനിസ്കൊമോർഫ് വിഭാഗത്തിൽ പ്പെടുന്ന ജീവികളിൽ മാത്രം ഇതു വളഞ്ഞു പിരിഞ്ഞിരിക്കുന്നു.
ഒടുവിലത്തെ ഉദരഖണ്ഡത്തിലാണ് ഗുദം സ്ഥിതിചെയ്യുന്നത്.
ഇതിന്നിരുവശത്തും ശക്തിയേറിയ ഒരു ജോടി വാൽവുകളുണ്ട്.
ജനനേന്ദ്രിയദ്വാരം സ്ഥിതിചെയ്യുന്നതു ദേഹത്തിന്റെ മുന്നറ്റത്തുനിന്നു രണ്ടാമത്തെ ഖണ്ഡത്തിലോ അതിനുതൊട്ടു പിന്നിലോ ആയിരിക്കും.
പ്രത്യുത്പ്പാദനം ഇണചേരുന്ന തേരട്ടകൾ
ഡിപ്ലൊപോഡകൾ ഏകലിംഗികളാണ് .
ബാഹ്യവ്യത്യാസം വളരെ പ്രകടമല്ലെങ്കിലും ആൺ-പെൺ ജനനേന്ദ്രിയങ്ങൾ സുവികസിതമാണ്.
ലൈംഗികവികാസം പൂർത്തിയായാൽ ഇണചേരുന്നു.
നീണ്ടുനിൽക്കുന്ന മൈഥുനത്തിലൂടെയാണ് പുംബീജം സ്ത്രീ ശരീരത്തിൽ പ്രവേശിക്കുന്നത്.
മുൻവശത്തെ ചില കാലുകൾ ബീജവിനിമയത്തിനായി പരിവർത്തനം ചെയ്തിരിക്കുന്നു.
ഇവ ഗോണാപോഡുകൾ എന്നറിയപ്പെടുന്നു.
എന്നാൽ ഒനിസ് കൊമോർഫ് വിഭാഗത്തിൽപെടുന്നവയ്ക്ക് ഗോണോപോഡുകൾ ഇല്ല.
ഇവയിൽ മുഖാംഗങ്ങളിലൂടെയാണ് പുംബീജം വിനിമയം ചെയ്യപ്പെടുന്നത്.
ബീജസങ്കലനം നടന്ന ശേഷം മുട്ടകൾ ഒറ്റയായോ കൂട്ടമായോ നിക്ഷേപിക്കപ്പെടുന്നു.
എണ്ണത്തിലും വലിപ്പത്തിലും മുട്ടകൾ ഏറെ വൈവിധ്യം പ്രകടിപ്പിക്കുന്നു.
കുട്ടമായി നിക്ഷേപിക്കുമ്പോൾ, പെൺജീവി അതിനുമുകളിൽ അടയിരിക്കുന്നു.
മറ്റു ചിലയിനങ്ങളിൽ മൺകൂനയിൽ ഉപേക്ഷിക്കപ്പെട്ട നിലയിലാണ് മുട്ടകൾ കാണപ്പെടുന്നത്.
ഇത്തരം മുട്ടകൾ പരിസ്ഥിതി താപത്തിൽ വിരിയുന്നു.
കുഞ്ഞുങ്ങൾ ഏഴു തവണ പടം പൊഴിക്കുന്നു .
ഓരോ പടം പൊഴിയലിനുശേഷവും കൂടുതൽ ഖണ്ഡങ്ങളും കാലുകളും ശരീരത്തിൽ വളർന്നു ചേരുന്നു.
അതിനാൽ വളർച്ച ക്രമാനുഗതമാണ് എന്നു പറയാം.
വൻതോതിലുള്ള മാറ്റങ്ങൾ കായാന്തരണത്തിന്റെ ഒരു ഘട്ടത്തിലും കാണുന്നില്ല.
വളർച്ച പൂർത്തിയാവാൻ മാസങ്ങൾ എടുക്കുന്നു.
ലോകത്തിന്റെ എല്ലാ ഭാഗങ്ങളിലും പ്രത്യേകിച്ചും ഉഷ്ണമേഖലയിൽ ഡിപ്ലൊപോഡകൾ ധാരാളമായി കാണപ്പെടുന്നു, എന്നാൽ ഇവയുടെ സഞ്ചാര പരിധി വളരെ പരിമിതമാകയാൽ അട്ടവർഗത്തിന്റെ വിതരണവും പരിമിതം തന്നെ.
ഒളിഞ്ഞു കഴിയുന്ന ശീലമുള്ളതിനാലും ഈർപ്പമുള്ള പ്രദേശങ്ങൾ കൂടുതൽ ഹിതകരമായതിനാലും ജനിച്ചു വളരുന്ന സ്ഥലങ്ങളിൽ നിന്നു വളരെയകലേയ്ക്കൊന്നും ഇവ സഞ്ചരിക്കുന്നില്ല.
ചില സ്പീഷീസിന്റെ വിതരണം ഏതാനും ചതുരശ്ര കിലോമീറ്ററിനകത്താണെന്നു കണക്കാക്കപ്പെട്ടിട്ടുണ്ട്.
സ്പീഷീസു മാത്രമല്ല, ജീനസ്സുകളും വിതരണ പരിമിതി കാണിക്കുന്നു.
ഏതാനും ചില വിഭാഗങ്ങൾ മാത്രമേ വൻകരാതിർത്തി കടക്കാറുള്ളൂ.
എണ്ണായിരത്തിലധികം സ്പീഷീസ് ഇതിനകം രേഖപ്പെടുത്തപ്പെട്ടിട്ടുണ്ട്.
എന്നാൽ വലിയ സാമ്പത്തിക പ്രാധാന്യമില്ലാത്തതുകൊണ്ടായിരിക്കാം ഡിപ്ലൊപോഡകളെക്കുറിച്ച് വളരെ പരിമിതമായ പഠനങ്ങൾ മാത്രമേ നടക്കുന്നുള്ളൂ.
കൂടുതൽ പഠനവിധേയമാക്കിയാൽ ഇവയുടെ എണ്ണം ഇന്നറിയപ്പെടുന്നതിന്റെ രണ്ടോ മൂന്നോ ഇരട്ടിയാവാമെന്നാണ് ചില ശാസ്ത്രകാരന്മാർ അഭിപ്രായപ്പെടുന്നത്.
പതിനൊന്നു ഗോത്രങ്ങളും നൂറിലേറെ കുടുംബങ്ങളുമായി ഡിപ്ലൊപോഡ വർഗീകരിക്കപ്പെട്ടിരിക്കുന്നു.
ഖണ്ഡങ്ങളുടെ എണ്ണം, രൂപം, ശിരസ്സിലെ അവയവങ്ങൾ, കാലുകൾ, പുംജനനേന്ദ്രിയത്തിന്റെ രൂപം തുടങ്ങിയവയാണ് വർഗീകരണത്തിനുള്ള പ്രധാന മാനദണ്ഡങ്ങൾ.
ഡിപ്ലൊപോഡകളുടെ പരിണാമ ചരിത്രം സുദീർഘമാണ്.
ആദിമ ഡെവോണിയൻ യുഗം മുതൽ ഇവയുടെ സാന്നിധ്യം ജീവാശ്മങ്ങളിൽ വെളിവാകുന്നുണ്ട്.
എന്നാൽ ഇവയുടെ പരിണാമം തീരെ മന്ദഗതിയിലായിരുന്നു എന്നാണ് പഠനങ്ങൾ വെളിവാക്കുന്നത്.
പില്ക്കാല മാതൃകകൾ ആദിമരൂപങ്ങളിൽനിന്നും വലിയ മാറ്റങ്ങളൊന്നും പ്രകടമാക്കിയിട്ടില്ല.
ഇക്കാരണത്താൽ കരജീവികളുടെ അതിപുരാതനത്വം ഡിപ്ലൊപോഡകൾക്ക് അവകാശപ്പെടാവുന്നതാണ്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡിപ്ലൊപോഡ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡിപ്ലൊമൊണാഡിഡ ഇംഗ്ലീഷ് വിലാസം https://ml.wikipedia.org/wiki/Diplomonad
പ്രോട്ടോസോവ ജന്തുഫൈലത്തിലെ സൂമാസ്റ്റിഗോഫോറ (Zoomastigophora) വർഗത്തിൽപ്പെടുന്ന ഒരു ഗോത്രമാണ് ഡിപ്ലോമൊണാഡിഡ .
ഡിപ്ലോമൊണാഡിഡകൾ നിറമില്ലാത്ത വലിപ്പം കുറഞ്ഞ ഫ്ലാജെല്ലിത ജീവികളാണ്.
ഇവയിൽ സ്വതന്ത്രജീവികളും പരാദങ്ങളും ഉൾപ്പെടുന്നു.
ദ്വിപാർശ്വസമമിത രൂപത്തിലുള്ള ശരീരത്തിന് ദ്വികദർപ്പണ പകുതികളുണ്ട്.
ഓരോ പകുതിയിലും ഒരു കോശ കേന്ദ്രവും പൂർണതയിലുള്ള ഗതിക കോശാംഗങ്ങളും (kinetic organelle) ഉണ്ടായിരിക്കും.
ജീവിയുടെ ഒരു വശത്ത് നീളത്തിൽ ഏറ്റക്കുറച്ചിലുള്ള നാലു ഫ്ലാജെല്ലങ്ങൾ കാണപ്പെടുന്നു.
കോശവിഭജന സമയത്ത് രണ്ടു കോശകേന്ദ്രങ്ങളും ഓരോ കീലമായി (spindle) രൂപപ്പെടുന്നു.
അതിനാൽ ഓരോ പുത്രികാകോശവും രണ്ടു കോശകേന്ദ്ര സമ്മിശ്രമായിരിക്കും.
ആവാസസ്ഥലം
സ്വതന്ത്രമായി ജീവിക്കുന്ന ഡിപ്ലൊമൊണാഡിഡകളിൽ വച്ച് ഏറ്റവും സാധാരണം ട്രെപോമോണാസ് റോട്ടൻസ് (Trepomonas) എന്നയിനമാണ്.
ഇവ അഴുക്കുചാലുകളിലെയും ഓടകളിലെയും ഓക്സിജൻ കുറവായതും മാലിന്യം കലർന്നതുമായ ജലത്തിലാണ് സാധാരണ വളരുന്നത്.
സമുദ്രജലത്തിലും ഇവ കാണപ്പെടുന്നുണ്ട്.
ഇനഭേദമനുസരിച്ച് രണ്ടോ നാലോ നീളം കൂടിയ പാർശ്വ ഫ്ലാജെല്ലങ്ങളും നീളം കുറഞ്ഞ നാലോ ആറോ ഫ്ലാജെല്ലങ്ങളും ഉണ്ടായിരിക്കും.
ജീവി സ്വയം അതിന്റെ അക്ഷത്തിൽ കറങ്ങി, പതുക്കെ ശരീരം ഇളക്കി വെള്ളത്തിൽ നീന്തുന്നു.
മറ്റു ജന്തുക്കളിൽ, പ്രത്യേകിച്ച് ഉഭയജീവികളിൽ, പരാദങ്ങളായോ സഹജീവികളായോ ഇവ ജീവിക്കുന്നു.
സ്വതന്ത്രമായും പരാദമായും ജീവിക്കുന്ന മറ്റൊരിനമാണ് ഹെക്സാമിറ്റ (Hexamitta).
സ്പൈറോന്യുക്ലിയസ് (Spironucleus) ജീനസും പരാദജീവിയാണ്.
ഇതിന്റെ സർപ്പിലരൂപത്തിലുള്ള കോശകേന്ദ്രക്രമീകരണമാണ് ഈ പേരിന് ആധാരം.
ഗിയാർഡിയ (Giardia)യും അതിന്റെ നിരവധി ഇനങ്ങളും കശേരുകികളിലെ പരാദജീവികളാണ്.
ഇവ മനുഷ്യരിൽ ഗിയാർഡിയാസിസ് എന്ന രോഗം ഉണ്ടാക്കുന്നു.
കഠിനമായ ഈ വയറിളക്കരോഗത്തിന് ഇന്ന് ഫലപ്രദമായ ചികിത്സയുണ്ട്.
അവലംബം പുറത്തേക്കുള്ള കണ്ണികൾ http://eol.org/pages/5000/overview http://www.answers.com/topic/diplomonadida http://www.accessscience.com/content/Diplomonadida/197800 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡിപ്ളൊമൊണാഡിഡ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡിപ്ലോഡൊക്കസ്‌ ഇംഗ്ലീഷ് വിലാസം https://ml.wikipedia.org/wiki/Diplodocus
ദിനോസറുകളിലെ സസ്യഭുക്കുകളിൽ ഒരു പ്രധാന വിഭാഗമാണ്‌ ഡിപ്ലോഡൊക്കസ്‌ ദിനോസറുകൾ .